Diari Oficial de la Generalitat Valenciana


Sumari del DOGV 7428, del 22-12-2014 (2014/11746)

RESOLUCIÓ de 17 de desembre de 2014, de la Direcció General de Seguretat i Protecció Ciutadana, per la qual es publiquen la llistes d'aspirants declarats aptes i no aptes una vegada feta la prova de renovació de l'acreditació del personal del Servici Específic d'Admissió el 10 de desembre de 2014.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7428

Data del DOGV
:   22-12-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/11689


Data del document
:   17-12-2014

Organisme emissor
:   Conselleria de Governació i Justícia

Tipus de document
:   Resolució

Anàlisi jurídica

 Descriptors 

:   * Conselleria de Governació i Justícia
    * examen

RESOLUCIÓ de 17 de desembre de 2014, de la Direcció General de Seguretat i Protecció Ciutadana, per la qual es publiquen la llistes d'aspirants declarats aptes i no aptes una vegada feta la prova de renovació de l'acreditació del personal del Servici Específic d'Admissió el 10 de desembre de 2014. [2014/11417]  
La Resolució de 20 d'octubre de 2014, de la Conselleria de Governació i Justícia (DOCV 7386, 22.10.2014), va aprovar les bases generals i la convocatòria de la prova de renovació de l'acreditació del personal del Servici Específic d'Admissió. Una prova destinada, sobretot, als aspirants declarats aptes en la convocatòria de desembre de 2010.  
  
La prova es va dur a terme en les seus i en la data indicada en esta resolució en les ciutats d'Alacant, Castelló i València.  
La convocatòria constava d'una prova psicotècnica. Superar-la comportava la renovació de l'acreditació obtinguda fa quatre anys.  
D'acord amb l'article 8 de la Resolució de 20 d'octubre de 2014, al final de la prova la Conselleria de Governació i Justícia faria pública la relació d'aspirants que l'havien superada. La comissió avaluadora faria públiques les llistes d'aspirants qualificats d'aptes en els taulers d'anuncis de la Conselleria de Governació i Justícia de les tres províncies, i en qualsevol altre lloc que es considerara convenient per a una difusió millor. La llista també es publicaria en el DOCV.  
  
Per això, i d'acord amb l'article 8 esmentat en relació amb l'article 8 del Decret 118/2014, de 18 de juliol, en què s'aprova el Reglament Orgànic i Funcional de la Conselleria de Governació i Justícia, i amb l'article 12 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, resolc:  
  
Primer  
Publicar, a proposta de la comissió avaluadora a què es referix l'article 11 de la Resolució de 20 d'octubre de 2014, el llistat d'aspirants qualificats d'aptes (annex I d'esta resolució) i el llistat d'aspirants considerats no aptes (annex II), quan ja s'ha dut a terme la correcció de la prova psicotècnica feta el 10 de desembre de 2014 per a la renovació de l'acreditació del personal del Servici Específic d'Admissió.  
  
  
Segon  
Els aspirants considerats no aptes poden interposar un recurs d'alçada davant de la Secretaria Autonòmica de Governació en el termini d'un mes des de la publicació d'esta resolució en el DOCV.  
  
Tercer  
En el termini d'un mes computat des de la publicació d'esta resolució, els aspirants declarats aptes poden presentar en les dependències de la Conselleria de Governació i Justícia, a Alacant, Castelló i València, una fotografia de mida carnet per a l'expedició de l'acreditació del Servici Específic d'Admissió. Si en este termini no l'aporten, l'acreditació s'expedirà amb la foto anterior.  
  
L'aspirant aprovat haurà de comunicar a la Conselleria de Governació i Justícia si vol rebre l'acreditació per correu o per entrega personal.  
  
Per a la retirar l'acreditació caldrà que pague abans 5,05 euros de taxa en les entitats col·laboradores de la Generalitat. Si se li ha d'enviar per correu certificat, l'interessat també haurà d'acreditar davant l'òrgan competent que ha pagat esta taxa perquè li la puguen expedir.  
  
  
València, 17 de desembre de 2014.- El director general de Seguretat i Protecció Ciutadana: Manuel Roca Melchor.